STOPP ry

Reksikahvit
2025-08-28 09:00 - 10:00 (Europe/Helsinki)
Tervetuloa mukaan STOPP ry:n aamukahville Teamsiin! Aamukahvien aikana voimme vapaamuotoisesti keskustella, jakaa kokemuksia ja vertaistukea eri tanssioppilaitosten arjesta.
Aamukahvit juodaan pääsääntöisesti kuun viimeisenä keskiviikkona klo 9 – 10, mutta elokuussa kahvit juodaan poikkeuksellisesti torstaina 28.8.
Aamukahvit on tarkoitettu liiton varsinaisten jäsenten esimiesasemassa toimiville. Linkki lähetetään jäsentiedotteen mukana, erillistä ilmoittautumista ei tarvita. Linkkiä voi tarvittaessa kysyä myös liiton toimistosta: toimisto@stopp.fi

Hallituksen kokous
2025-09-03 10:00 - 13:00, 2025-10-03 10:00 - 13:00, 2025-11-14 10:00 - 12:00, 2026-01-28 10:15 - 13:00, 2026-03-13 10:00 - 13:00
STOPP ry:n hallitus kokoontuu Teamsin välityksellä.

Reksikahvit
2025-09-24 09:00 - 10:30
Tervetuloa mukaan STOPP ry:n aamukahville Teamsiin! Syyskuun reksikahvit juodaan keskiviikkona 24.9. klo 9 – 10.30.
Reksikahvien äärellä keskitytään tällä kertaa poikkeuksellisesti vapaamuotoisen keskustelun sijaan taiteen perusopetuksen
lakiuudistukseen ja siihen liittyviin lausuntoihin. STOPP ry on valmistellut omaa lausuntoaan lakiehdotuksesta, mutta halutessaan jokainen koulu voi laatia oman lausuntonsa.
Opetus- ja kulttuuriministeriön asettama työryhmä on valmistellut ehdotuksen taiteen perusopetusta koskevan lainsäädännön ja rahoitusmallin uudistamiseksi. Työryhmä ehdottaa, että nykyinen laki taiteen perusopetusta korvattaisiin uudella lailla. Samalla esitetään muutettavaksi opetus- ja kulttuuritoimen rahoituksesta annettua lakia ja eräitä muita lakeja. Lisäksi työryhmä ehdottaa uutta mallia taiteen perusopetuksen valtionrahoitusjärjestelmäksi. Lakiehdotus on edennyt
lausuntovaiheeseen. Lausuntoja voi antaa lausuntopalvelussa 30.9.2025 asti.
Aamukahvit on tarkoitettu liiton varsinaisten jäsenoppilaitosten esihenkilötehtävissä työskenteleville edustajille, mutta syyskuun kahvihetkeen voivat osallistua myös muut lausuntoasian kanssa työskentelevät varsinaisten jäsenoppilaitosten työntekijät. Erillistä ilmoittautumista tarvita.
Reksikahvien osallistumislinkit löytyvät jäsentiedotteesta, mutta tarvittaessa saat ne myös liiton toimistosta (toimisto@stopp.fi).

Verkostotapaaminen: taiteen perusopetuksen ja kunnan välinen yhteistyö
2025-10-02 10:00 - 12:00
Syksyn ensimmäisessä verkostotapaamisessa pohditaan, minkälainen on taiteen perusopetuksen asema kunnassa ja miten kunnan ja taidekoulun välistä yhteistyötä voidaan tiivistää. Saamme vieraaksemme Henna Kojon Lastenkulttuuriliitosta, jonka johdolla tutustumme kulttuurikasvatussuunnitelmiin. Merja Snellmanin johdolla pohdimme taiteen perusopetuksen ja harrastamisen Suomen mallin välistä yhteistyötä.
Verkostotapaaminen on tarkoitettu STOPP ry:n jäsenoppilaitoksille. Varsinaisille jäsenille tapaaminen on ilmainen, informaatiojäsenten osallistumismaksu on 30 euroa / henkilö.
Ilmoittaudu mukaan 1.10.2025 mennessä täällä.

Reksikahvit
2025-10-29 09:00 - 10:00, 2025-11-26 09:00 - 10:00, 2026-01-28 09:00 - 10:00, 2026-03-25 09:00 - 10:00, 2026-05-27 09:00 - 10:00
Tervetuloa mukaan STOPP ry:n aamukahville Teamsiin! Aamukahvien aikana voimme vapaamuotoisesti keskustella, jakaa kokemuksia ja vertaistukea eri tanssioppilaitosten arjesta.
Aamukahvit on tarkoitettu liiton varsinaisten jäsenten esimiesasemassa toimiville. Linkki lähetetään jäsentiedotteen mukana, erillistä ilmoittautumista ei tarvita. Linkkiä voi tarvittaessa kysyä myös liiton toimistosta: toimisto@stopp.fi

Valtakunnalliset musiikkikasvatuspäivät ja liiton syyspäivät
2025-10-30 - 2025-11-01
STOPP ry:n syyspäivät järjestetään tänä vuonna osana valtakunnallisia Fisme ry:n järjestämiä musiikkikasvatuspäiviä Kuopiossa 30.10. – 1.11. Monipuolinen tarjonta löytyy Fismen sivuilta avaamalla ylävalikon Mukaan-otsikon kohdalta nuolesta päiväkohtaiset ohjelmat.
Tässä muutama tanssiväen vinkki (ja näiden lisäksi paljon muuta!):
Torstai 30.10. Koko keho mukana: Osallisuuden rakentava voima
*klo 11.15-12 KEYNOTE: Musiikki, tanssi, keho ja sosiaalisuus / Joshua Bamford
*klo 13.15-14 Laula, leiki, liiku, luo! -toiminnallinen työpaja / Mari Koistinen
*klo 14.30 – 15.30 Arviointi näkyväksi: arviointi oppimisen ja tanssinopetustyön tukena / Milla Malmberg
*klo 15.30 – 16.30 Rytmiikka ja liike: Kehon ja rytmiikan yhteispeli / Marko Salmela
*klo 16.30 – 18 Tanssikasvattajien verkostotreffit: yhteistä keskustelua tanssikasvatuksesta, tanssinopetuksesta ja tanssikouluista
Perjantai 31.10. Kulttuurin voima kestävän kehityksen rakentajana
*klo 10-11 KEYNOTE: Hyvinvointi kriisiytyvässä ajassa / Arto O. Salonen
*klo 13-14 Hallitusohjelman ajankohtaisia: Taiteen perusopetuksen lakiuudistus ja musiikin ylioppilastutkinto / Alma Muukka-Marjovuo ja Thomas Vikberg
*klo 14.15-15.30 Tanssikoulutreffit ja iltapäiväkahvit Kuopion Tanssistudiolla (huom. tämä ei virallisessa ohjelmassa vaan kuuluu STOPPilaisten omaan ohjelmaan)
*klo 15.30-16.30 Äänen hyvinvointi ja -huolto -työpaja opettajille / Minja Niiranen
Seuraavista hotelleista löytyy majoituskiintiö tapahtumaan osallistuville:
*Scandic Kuopio (varauskoodi EVNT), varaukset tehdään osoitteessa scandichotels.fi viimeistään 10 päivää
ennen saapumista hotellin varaustilanteen mukaan.
*Lapland Hotel Kuopio (varauskoodi ALLFISME), varaukset tehdään osoitteessa laplandhotels.com 30.9.2025
mennessä
*Sokos hotelli Puijonsarvi (varauskoodi BFISME), varaukset tehdään puhelimitse 010-762 9500, s-postitse sales.peeassa@sok.fi tai osoitteessa www.sokoshotels.fi 5.10.2025 mennessä

Syyskokous
2025-11-14 09:00 - 10:00
Liiton syyskokous järjestetään Teamsin välityksellä pe 14.11.2025 klo 9. Syyskokouskutsu ja sen liitteet lähetetään jäsenoppilaitosten edustajille viimeistään kahta viikkoa ennen syyskokousta.

Verkostotapaaminen: Organisaatiokulttuuri ja työhyvinvointi
2025-12-03 10:00 - 12:00
Syksyn toisessa verkostotapaamisessa keskitytäänorganisaatiokulttuurin merkitykseen työhyvinvoinnin näkökulmasta. Asiasta kertoo lisää Emilia Rantalaiho, jonka johdolla pohditaan mm. seuraavia kysymyksiä:
🔸️ mikä organisaatiokulttuuri on ja miten ja missä se vaikuttaa
🔸️ organisaatiokulttuurin tasot
🔸️ miten arvot ja strategia liittyvät organisaatiokulttuuriin
🔸️ miten organisaatiokulttuuria voidaan muuttaa.
Verkostotapaaminen on tarkoitettu STOPP ry:n jäsenoppilaitoksille. Varsinaisille jäsenille tapaaminen on ilmainen, informaatiojäsenten osallistumismaksu on 30 euroa / henkilö.
Ilmoittaudu mukaan 2.12.2025 mennessä täällä.

Yhdistystoiminnan koulutus
2025-12-04 08:00 - 17:00
Torstaina 12.2.2026 klo 10 – 12 kokoonnutaan Teamsin äärelle yhdistystoiminnan koulutukseen. STOPPin jäsenoppilaitoksille suunnatussa koulutuksessa käydään läpi yhdistyksen toimintaa, yhdistyslain velvoitteita ja siellä määriteltyjä vastuita sekä niiden pohjalta laadittua ohjeistusta sitten yhdistyksen hyvään hallintotapaan. Keskustelua käydään myös tanssikoulujen tavasta toimia yhdistysmuotoisesti.
Kouluttajana on Tuula Hyystinmäki Kansalaisfoorumista.
Osallistumismaksu on 30 euroa / varsinaiset jäsenoppilaitokset sekä 50 euroa / informaatiojäsenet. Oppilaitoksesta voi samalla osallistumismaksulla osallistua useampia osallistujia. Koulutus sopii niin palkatulle henkilökunnalle kuin esimerkiksi hallitusten jäsenille.
Koulutus järjestetään, mikäli siihen on riittävästi osallistujia 28.1.2026 mennessä.
Ilmoittaudu mukaan täällä.

Hallituksen kokous
2025-12-18 10:00 - 12:30
STOPP ry:n hallitus kokoontuu joululounaan merkeissä Helsinkiin.

Next STOPP Vantaa
2026-01-10 17:00 - 19:00
Tammikuussa tanssitaan Vantaan Korson Lumosalissa STOPP ry:n jäsenoppilaitosten yhteisnäytöksen merkeissä. Näytöksen pääsylippuja myy ennakkoon Lippu.fi.
Näytöksessä jaetaan vuoden 2025 vuoden tanssikasvatuspalkinnot vuoden tanssikasvattajan sekä tanssikasvatuksen elämäntyön osalta.
Näytöksen juontaa Minna Palokangas.
Näytöksessä nähdään seuraavat esitykset:
Espoon Tanssiopisto: Tapahtui hovissa
Jyväskylän Tanssiopisto: Future Dystopia
Hangon Baletti- ja Liikuntakoulu: Korruptio
Helsingin tanssiopisto: The Mission
Kajaani Dancen tanssikoulu: The Opiliones
Keravan tanssiopisto: Sirkus saapuu kaupunkiin
Lahden Tanssiopisto: Yhdessä hengitämme
Lappeenrannan Tanssiopisto: Kibirsik
Lohjan Tanssiopisto: Don’t Pull My Strings
Oulun taidekoulu: Kulkijat
Tamara Rasmussen Opisto: Matt’ox
Tanssikoulu DCA: Kunf Fu
Tanssistudio Jami: Virrassa
Turun Seudun Tanssioppilaitos: DROP
Valkeakosken Esittävien Taiteiden opisto: Emotional Winter
Vantaan Tanssiopisto: NON4M3 – loading…indentity failed

Luovuutta politiikkaan
2026-02-04 - 2026-02-11
Luovuutta politiikkaan -kampanjaa vietetään jo neljättä kertaa 4.-11.2.2026!
Kampanjan tavoitteena on lisätä tietoisuutta ja ymmärrystä taiteen perusopetuksesta ja kulttuurialan ammatillisesta koulutuksesta sekä kasvattaa koulutusmuotojen näkyvyyttä sekä alueellisesti että valtakunnallisesti. Haluamme nostaa taiteen perusopetuksen ja kulttuurialan ammatillisen koulutuksen entistä vahvemmin osaksi yhteiskunnallista keskustelua ja saada uusia tahoja kertomaan viestiämme eteenpäin.
Viikon aikana oppilaitokset tarjoavat vierailijoille mahdollisuuden osallistua kokemukselliseen tekemiseen ja keskusteluihin lasten ja nuorten sekä oppilaitosten henkilöstön kanssa. Oppilaitoksen oman toiminnan lisäksi vierailijoille esitellään taiteen perusopetusta ja/tai taidealan ammatillista koulutusta koulutusmuotona.
Lue lisää täältä.

Hallintohenkilökunnan aamukahvit
2026-03-11 09:00 - 10:00
Tervetuloa mukaan STOPP ry:n aamukahville Teamsiin!
Aamukahvit on tarkoitettu liiton varsinaisten jäsenoppilaitosten hallintotyötä tekevälle henkilökunnalle – olipa tittelisi sitten mikä tahansa. Linkki lähetetään jäsentiedotteen mukana, erillistä ilmoittautumista ei tarvita. Linkkiä voi tarvittaessa kysyä myös liiton toimistosta: toimisto@stopp.fi

Kevätpäivät 26.-27.3.2026
2026-03-26 13:00 - 2026-03-27 15:15
Liiton kevätpäivät kutsuvat jäsenoppilaitosten edustajia tällä kertaa maaliskuiseen Turkuun. Kahden päivän aikana pohdimme tätä päivää ja tulevaa.
Torstaina 26.3. kokoonnumme Turun ammattikorkeakoululla klo 13 alkaen ja pohdimme tanssinopetuksen tulevaisuutta yhdessä tanssinopettajaopiskelijoiden kanssa. Ilta huipentuu Kakolanmäelle illalliseen Ravintola Kakolanruusussa, jolloin on myös tilaisuus yhteiseen keskusteluun.
Perjantaina 27.3. tulevaisuutta pohditaan Logomolla sekä Teamsin välityksellä. Tanssin uusia ulottuvuuksia ja toimintaympäristöjä oman työnsä kautta esittelevät tanssitaiteilija Janina Rajakangas sekä toiminnanjohtaja Sanna Meska. Tanssin taiteen perusopetuksen roolia ja mahdollisuuksia kestävän tulevaisuuden rakentajana kokoavat yhteen Savonia ammattikorkeakoulun YAMK-opiskelijat Milla Malmberg ja Sohvi Rautoja. Taiteen perusopetuksen uudistamistyön ajankohtaisasioita esittelevät kulttuuriasiainneuvos Hanna Koskimies opetus- ja kulttuuriministeriöstä sekä toiminnanjohtaja Viivi Seirala TPO-liitosta.
Varsinaisen ohjelman ulkopuolella (to 26.3. ennen klo 13 tai pe 27.3. klo 15.15 jälkeen) halukkailla on mahdollisuus tutustua Läntisen tanssin aluekeskuksen sekä Kulttuuritehdas Manillan toimintaan ja tiloihin. Olethan suoraan yhteydessä Sanna Meskaan: toiminnanjohtaja@l-tanssi.fi.
Osallistumismaksut:
Kaksi päivää (26. ja 27.3.): 140 e / liiton varsinainen jäsen sekä 160 e / informaatiojäsen
(Hinta sisältää ohjelman sekä iltapäiväkahvit, illallisen ja lounaan, ei illallisen alkoholijuomia)
Huom. Jos osallistut torstaina Turussa ja perjantaina etäyhteydellä, vähennetään kahden päivän osallistumismaksusta 35 euroa (105 e / varsinaiset jäsenet ja 125 e / infojäsenet).
1 päivä (to 26.3.): 75 e / liiton varsinainen jäsen sekä 85 e / informaatiojäsen
(Hinta sisältää ohjelman sekä iltapäiväkahvin ja illallisen, ei illallisen alkoholijuomia).
1 päivä (pe 27.3.): 75 e (Turku), 40 e (Teams) / liiton varsinainen jäsen sekä 85 e (Turku), 50 e (Teams) / informaatiojäsen
(Hinta sisältää ohjelman sekä Turussa lounaan ja kahvin.)
Kokoontumistilat:
Turun ammattikorkeakoulun Linnankadun taidekampuksen tilat sijaitsevat osoitteessa Linnankatu 54-60 ja Kakolanmäki sijaitsee aivan ammattikorkeakoulun vieressä. Kulku-, esteettömyys- ja pysäköintiohjeet löytyvät täältä.
Logomo sijaitsee aivan rautatieaseman vieressä ja linja-autoaseman lähellä. Logomon tiloista löydät lisätietoa täältä info-otsikon alta.
Majoitus:
Turussa on paljon majoitusvaihtoehtoja. Kevätpäivien osallistujille on kuitenkin olemassa alennuskoodi Scandic Plaza -hotelliin (Yliopistonkatu 29). Alennushintaisen huoneen voi varata täältä, alennuskoodi on tarvittaessa EVNT. Scandic Friends-jäsenten kannattaa tarkistaa myös saatavilla olevat kanta-asiakastarjoukset.
Turvallisemman tilan periaatteet:
Liiton toiminnassa ja tapahtumissa noudatetaan turvallisemman tilan periaatteita. Voit tarvittaessa olla yhteydessä aiheesta osoitteeseen toimisto@stopp.fi.
Ilmoittautuminen:
Ilmoittaudu mukaan 16.3. mennessä täällä.
Ilmoittautumisen voi peruuttaa tai sitä voi muuttaa niinikään 16.3. mennessä.

Kevätkokous
2026-04-24 09:00 - 10:00
STOPP ry:n sääntömääräinen kevätkokous pidetään Teamsin välityksellä. Kutsu jäsenoppilaitosten virallisille edustajille lähetetään viimeistään kahta viikkoa ennen kokouksen ajankohtaa sähköpostilla.

Tanssin päivän reksikahvit
2026-04-29 09:00 - 10:00

Hallituksen kokous
2026-05-28 10:00 - 16:00
STOPP ry:n hallituksen kokous ja strategiapäivä pidetään Helsingissä.

Reksikahvit (Teams)
2026-08-26 09:00 - 10:00, 2026-09-30 09:00 - 10:00

Hallituksen kokous
2026-08-27 12:00 - 15:00
STOPP ry:n hallitus kokoontuu Teamsin välityksellä to 27.8. klo 12-15.

Hallituksen kokous
2026-10-07 10:00 - 13:00
STOPP ry:n hallitus kokoontuu Teamsin välityksellä ke 7.10. klo 10-13.

Verkostotapaaminen (Teams)
2026-10-08 10:00 - 12:00
Syksyn verkostotapaamisessa pohditaan eri tanssilajien yhteensovittamista taiteen perusopetuksen näkökulmasta.
Verkostotapaaminen on tarkoitettu STOPP ry:n jäsenoppilaitoksille. Varsinaisille jäsenille tapaaminen on ilmainen, informaatiojäsenten osallistumismaksu on 30 euroa / henkilö.
Ilmoittaudu mukaan 7.10.2026 mennessä täällä.
